An emsavadeg a oa aozet gant an emsaverien  republikan da zistagañ o bro diouzh Bro-Saoz diwar-bouez an armoù. An emsavadeg vrasañ e oa en Iwerzhon abaoe emsavadeg 1798. Padout a reas an emsavadeg, a oa aozet dreist-holl gant an Irish Republican Brotherhood, eus Lun Fask, dar 24 a viz Ebrel 1916 betek an 30. Izili eus an Irish Volunteers, renet gant Padraig Pearse, harpet gant an Irish Citizen Army renet gant James Connolly a lakaas o dalch war savadurioù e lechioù strategek eus Dulenn hag a embannas krouidigezh Republik Iwerzhon, dizalch diouzh Bro-Saoz. Dister e voe taolioù an emsavadeg er peurrest eus ar vro ha chwitañ a rejont nemet en Ashbourne, e kontelezh Meath. Mouget e voe an emsavadeg goude chwech devezh emgann. Kaset e voe he fennoù dirak al lez-vrezel ha lazhet. Dont a reas a-benn an emsavadeg avat da zegas en-dro Republikanouriezh Iwerzhon e-kreiz al leurenn bolitikel er vro. . Nebeutoch evit tri bloaz goude, e miz Genver 1919, e oa aozet an Dáil kentañ ha diazezet da vat Republik Iwerzhon gant stourmerien an emsavadeg chomet bev.